作者：赵以夫
词牌/韵律：惜黄花

paragraphs: 众芳凋谢。
堪爱处、老圃寒花幽野。
照眼如画。
烂然满地金钱，买断金钱无价。
古香逸韵似高人，更野服、黄冠潇洒。
向霜夜。
冷笑暖春，桃李夭冶。
襟期问与谁同，记往昔、独自徘怀篱下。
采采盈把。
此时一段风流，赖得白衣陶写。
而今为米负初心，且细摘、轻浮三雅。
沈醉也。
梦落故国茅舍。